Vermoorde Bybelvertaler Se Vrou Sterk Aan, Maar Benodig Gebed - Joy! Digital
Vermoorde Bybelvertaler Se Vrou Sterk Aan, Maar Benodig Gebed
-deur Geerten van Breugel
Bron: cip.nl en churchleaders.com
Bybelvertaler, Angus Fung (regs) saam met die president van Tearfund Canada,
Wayne Johnson in Wum, Kameroen / Alex Nicholls
Die Christen-vrou wie se arm afgekap is tydens 'n aanval op Christene in die dorpie, Wum in Kameroen, sterk goed aan. Eveline Fung is nog in die hospitaal, maar is aan die herstel, sê Efi Tembon, die direkteur van die Oasis Network for Community Transformation, berig die Christian Post.
Sy en haar haar man en Bybelvertaler, Angus Fung, is saam met ander inwoners van die dorpie op 25 Augustus deur Fulani-herders aangeval. Haar man is in die aanval oorlede.
Eveline Fung gaan deur 'n beproewing, sê Tembon. "Dit is emosioneel 'n traumatiese tyd vir haar. Sy is steeds in die hospitaal, maar vaar beter." Sy het haar arm in die aanval verloor.
Tembon, wat van Kameroen kom, maar nou 'n Amerikaanse burger is en in Minnesota woon, sê die aanval is deur jeugdige Fulani-herders geloods wat na bewering deur regeringsamptenare aangehits is.
Angus Fung ( in sy sestigs) was deel van die Kameroense gemeenskap en het 'n belangrike rol gespeel in die vertaling van die Bybel in die Aghem-taal. Die Bybel is in 2016 voltooi. Hoewel 3 000 kopieë van hierdie vertaling gepubliseer is, kon werknemers dit nog nie versprei nie weens die konflik in die streek.